নববর্ষ- সম্প্রীতি ও ঐক্যের এক নবোজ্জ্বল দিন | বৈশাখ সংখ্যা | Jugantor
রবিবার, ০২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
উপসম্পাদকীয়
বাংলার মুখ
ইসলাম ও জীবন
আইটি বিশ্ব
চাকরির খোঁজ
উত্তরের জনপদ
আবহমান চট্টগ্রাম
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
উপসম্পাদকীয়
বাংলার মুখ
ইসলাম ও জীবন
আইটি বিশ্ব
চাকরির খোঁজ
উত্তরের জনপদ
আবহমান চট্টগ্রাম
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
ফিচার
ইসলাম ও জীবন (১৪ এপ্রিল, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৪ এপ্রিল, ২০১৭)সাহিত্য সাময়িকী (০৭ এপ্রিল, ২০১৭)সুস্থ থাকুন (০৮ এপ্রিল, ২০১৭)সুরঞ্জনা (১০ এপ্রিল, ২০১৭)অর্থনীতি (০৯ এপ্রিল, ২০১৭)তারাঝিলমিল (১৩ এপ্রিল, ২০১৭)প্রতিমঞ্চ (১১ এপ্রিল, ২০১৭)স্বজন সমাবেশ (০৫ এপ্রিল, ২০১৭)প্রকৃতি ও জীবন (০১ এপ্রিল, ২০১৭)ঘরে বাইরে (১১ এপ্রিল, ২০১৭)পরবাস (০৮ এপ্রিল, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)বিচ্ছু (০৯ এপ্রিল, ২০১৭)
দ্বিতীয় সংস্করণ
বিচ্ছু
বাজেট বাস্তবায়নে মন্ত্রণালয়গুলোর সর্বোচ্চ কর্মদক্ষতা নিশ্চিতে সচিবদের নির্দেশ প্রধানমন্ত্রী শেখ হাসিনার
হোম
বৈশাখ সংখ্যা
কামাল লোহানী    |
প্রকাশ : ১৪ এপ্রিল, ২০১৭ ০০:০০:০০
প্রিন্টঅঅ-অ+
নববর্ষ- সম্প্রীতি ও ঐক্যের এক নবোজ্জ্বল দিন
আজ বাংলার মানুষের এবং বাঙালি সংস্কৃতির সর্ববৃহৎ উৎসব। এই তো আমাদের আদি পুরুষদের সাম্প্রদায়িক সাংস্কৃতিক পরিবেশে উদযাপিত বর্ষবরণ অনুষ্ঠান। আমরা বাঙালিরা জাতি, ধর্ম, বর্ণ, দল, মত নির্বিশেষে যেমন উন্মুখ হয়ে থাকি কবে আসবে পহেলা বৈশাখ, তেমনি পাহাড়ে, সমতলে নানা নৃগোষ্ঠী মানুষগুলো বৈসাবি আয়োজন করেন। এ দিনটি আমাদের কাছে শুধু উৎসবের দিন নয়, জীবন সংগ্রামে প্রকৃতির রুদ্ররোষের বিরুদ্ধেও রুখে দাঁড়ানোর প্রত্যয়ের দিন।
আজকের এ মহান দিনে নতুন সূর্যোদয়ে অবগাহন করে আমরা সবাই এক বাক্যে প্রার্থনা করি, জগতের সব গ্লানি দূর হয়ে যাক, এবং সূচিøিগ্ধ হয়ে উঠুক আমাদের এ বাস উপযোগী পৃথিবীটা। কিন্তু রন্দ্র বৈশাখ যখন তার ঝড়ঝাপটায় ঘরবাড়ি, ফলফসল তছনছ করে দিয়ে যায় তখন আমরা ‘এসো হে বৈশাখ’ কথাটি ভুলে গিয়ে কোমর বেঁধে বিধ্বস্ত বসতবাটি, ক্ষেতখামার পুনঃসংস্থাপনের উদ্দেশ্যে গা-গতর খাটাই। তখন বৈশাখকে মেনে নিতে ইচ্ছা করে না। অথচ মোগল, সাম্রাজ্যের দৌরাত্ম্যরে আমলে এ মাসকেই লক্ষ্য করে ফসলি সনের পত্তন হয়েছিল। সম্রাট আকবর এ অভিধার স্রষ্টা। সেসঙ্গে চাষ-আবাদে রত জমিনের খাজনা আদায়ের জন্য নির্ধারিত এ দিনটি ক্রমশ বাংলার মানুষের কাছে নববর্ষ অথবা বর্ষবরণের দিন হিসেবে গণ্য হয়ে ওঠে। প্রভুদের খুশি করার জন্যই আমাদের পূর্বপুরুষদের দিনরাত পরিশ্রম করে চোখের জলের সেচ দিয়ে ফসলের কাল গুনতে হতো। নিজের ঘরে কষ্ট থাকলেও মহাজনদের ফসলি সনের প্রথম দিনে খুশি করতে পারলেই কৃষি জমিতে শ্রম দেয়া মানুষগুলো কিছুটা স্বস্তিতে থাকত। ভবিষ্যতের কথা ভেবে। ওদের খুশি করতে পারলেই আবার জমিন চাষের সুযোগ মিলবে তাদের। এই ভেবে রোদ-বৃষ্টি-ঝরে উদয়াস্ত গতর খাটায়ে মানুষগুলো। তবু যদি এর ভেতরেই বর্ষবরণের খানিকটা তৃপ্তি জোটে।
গ্রামবাংলায় নববর্ষের চালচিত্র অতীব আনন্দময় এবং জাঁকজমকপূর্ণ ছিল। অতীতের সেই দিনগুলোতে বাড়িতে বাড়িতে পিঠে-পায়েস ও আরও নানা ধরনের ভোজনব্যঞ্জনার ব্যবস্থা থাকত। শিশু-কিশোরদের মধ্যে এদিন আনন্দের জোয়ার খেলে যেত। নতুন পোশাকে সেজে ভাই কিংবা বাবার হাত ধরে চলে যেত বাহারিয়া মেলায়, যে মেলা বসত গাঁয়ের পাশ দিয়ে বয়ে যাওয়া নদীর ধারে বিস্তীর্ণ খোলামাঠে, বয়সী বটগাছটার তলাকে কেন্দ্র করে। কত না ধরনের খাবার, খেলনা। আসবাবপত্র। হাঁড়িপাতিল। পসারি সাজিয়ে দোকানিরা বসতেন। এদের কাছে পাওয়া যেত তালপাতার বাঁশি হাতে ঘুরিয়ে বাজনা বাজানোর মতো বাদ্যযন্ত্র, নানা ধরনের পুতুল, কাগজের চরকি- এমন কত বাহারের আকর্ষণীয় জিনিস। শুধু কি তাই, আরও থাকত নানা ধরনের মিষ্টির বিপুল আয়োজন।
বাতাসা, কদমা, চিনি দিয়ে তৈরি ইলিশ মাছ, গরু, পাখি এবং কুতুব মিনারের আদলে তৈরি মিষ্টি। যাকে সেকালে ‘সাজ’ বলে চিনতাম। মুড়ি, মুড়কি, মোয়া, তিলের নাড়–, কটকটি এ ধরনের আরও অনেক কিছু। মেলার একপাশে যেমন গরম জিলাপি ভাজার কড়াই তপ্ত চুলার ওপর চড়িয়ে নিরন্তর সরবরাহ করে যাচ্ছে চাহিদামতো শিশু-কিশোর বৃদ্ধ সবাইকে। আর তার পাশেই বসত মিষ্টির দোকান, থাকত রসগোল্লা, পানতোয়া, লালমোহন, রাঘবসাই, আর নানা আকারের সন্দেশ, কোনোটা মাছের মতো, কোনোটা শাঁখের মতো, কোনোটা বা পাখির মতো। আর ওই যে আসবাবের কথা বললাম, সেটি থাকত মেলার একেবারে প্রান্তে। যেখানে চৌকি থেকে শুরু আলনা, টেবিল, চেয়ার, বেঞ্চ, জলচৌকি, কাঠের টুল এমনকি বাহারিয়া নকশি করা খাটও পাওয়া যেত। আমাদের দেশের কামার, কুমোরের হাতের যে ধার ছিল তার প্রদর্শনী হতো- মাটির তৈরি খেলনা, হাঁড়িপাতিল তো থাকতই এমনকি কুয়োর পাত এবং গরুর খাবারের জন্য চাড়িও থাকত। বাংলার মেঠো পথে চলাচলের প্রধান বাহন ছিল গরুর গাড়ি আর ঢুলি ও পালকি। কোনো কোনো মেলাতে গরুর গাড়ির চাকা এবং পালকিও কিনতে পাওয়া যেত। আর সবচেয়ে মজার যে জিনিসটি মেলায় আসা শিশু-কিশোরদের আকর্ষণ করত, সেটি হল নাগরদোলা। কিনা আনন্দে এ ছোট ছোট ছেলেমেয়েগুলো, কখনও বড়দের সঙ্গে নাগরদোলায় চেপে প্রচণ্ড আনন্দ উল্লাসে চিৎকার হৈহুল্লোড় করত। কেউ কেউ ঘোরার সময় বড়দের চেপে ধরত। তবুও তাদের নাগরদোলায় চড়া চাই।
এত গেল গ্রামীণ সংস্কৃতি এবং জীবনযাপনে সাধারণ মানুষের আয়োজন। কিন্তু বৈশাখ পত্তনের আদি পর্বের সঙ্গে বোধহয় মিল রেখে আমাদের দেশের গ্রামগঞ্জে, শহর, বন্দরে ব্যবসায়ীরা এ দিনটিকে উদযাপন করতেন এখনো করেন। তবে বহুলাংশে কমে গেছে। পহেলা বৈশাখ ব্যবসায়ীদের নবযাত্রার দিন। তাই তারা সেদিন নতুন ‘হালখাতা’ খুলে বসেন। লাল, নীল, সবুজ কাগজে ত্রিকোণ পতাকা দিয়ে পুরো দোকানটাকে সাজান। আর দোকানে ঢুকার প্রবেশপথের দু’ধারে দুটি কলাগাছ, তার সঙ্গে দুটি মঙ্গলঘট আমপাতা দিয়ে সাজিয়ে গেট তৈরি করেন। আর সেখানে ওই লাল, নীল, সবুজ কাগজ কেটে শেকল বানিয়ে প্রবেশ দ্বারটিকে আকর্ষণীয় করে তোলেন। এ দিনের ভোরবেলা থেকে তাবৎ খদ্দের আমন্ত্রিত হয়ে দোকানে আসেন। কুশলবিনিময় করেন এবং মিষ্টিমুখ করেন। এদের মধ্যে কারও যদি বাকি বকেয়া থাকে, তা এ দিনে শোধ করেন। মহাজনের আদায় হয় ভালো, তিনিও খুব কুশলে। আর নতুন হালখাতাটি উদ্বোধন করেন। পুরনো বছরের জাবেদা খাতাটি সুতা দিয়ে বেঁধে সযতনে আলমারিতে তুলে রাখেন। এদিন দোকানে বিভিন্ন ধরনের মিষ্টির আয়োজন থাকে অভ্যাগতদের আপ্যায়নের জন্য। দিনটি বণিকের বাণিজ্য নয় শুধু অভ্যাগত সবাই দিলখোলা মহাজনকে দেখতে পান। এই যে পরিবেশ এতে, সাম্প্রদায়িকতার কোনো ছোঁয়া ছিল না। ছিল সম্প্রীতির অপার ঐশ্বর্য।
একালের নববর্ষ
পাকিস্তান আমলে মুসলিম লীগ জামানায় যদিওবা প্রচলিত রীতিতেই পহেলা বৈশাখ পালন করা হতো। ব্যবসায়ীরাও নতুন বছরকে হালখাতার মাধ্যমে স্বাগত জানাতেন। কিন্তু সামরিক জান্তার আইয়ুবী আমলে বাংলার সংস্কৃতিকে আঘাত করার জন্য নানা কৌশল অবলম্বন করলেও মুসলিম লীগের মতো বাংলা ভাষাকে অবমাননা করতে ছাড়ল না। সেসঙ্গে বাংলার মানুষের নববর্ষ কবিগুরু রবীন্দ্রনাথ ঠাকুরের জন্মদিন ২৫ বৈশাখ যেন তাদের চক্ষুসূল হয়ে গেল। প্রথম লড়াইটা বাধল ১৯৬১ সালের কবিগুরুর জন্মশতবর্ষে। রবীন্দ্রসঙ্গীত বর্জন এবং মেয়েদের কপালে টিপ পরার ওপর অদ্ভুত নিষেধাজ্ঞা জারি করা হল। কিন্তু তাই বলে একুশে ফেব্রুয়ারি যেমন বন্ধ করতে পারেনি সামরিক শাসকের রক্তচক্ষু, তেমনি এ নিষেধাজ্ঞাকেও উড়িয়ে দিল বাংলার সাধারণ মানুষ, শিল্পী-সংস্কৃতিসেবী তো বটেই। তারা জোট বাঁধল এবং পহেলা বৈশাখের অনুষ্ঠান গ্রামে তো পালিত হতোই, এবারে শহরেও এসে পৌঁছল। এতদিন মানুষের ঘরে ঘরে বা পাড়ায়-মহল্লায় বৈশাখের যে ছোটখাটো আয়োজন হতো এবারে তা পাকিস্তানি সামরিক শাসনামলেই বহিরাঙ্গণে বিস্তৃত হয়ে গেল। এর উদ্যোগ গ্রহণ করল রবীন্দ্র শতবর্ষের ফসল হিসেবে। সৃষ্ট ছায়ানট। তারা তাদের বিদ্যানিকেতনের বার্ষিক পরীক্ষার ফল প্রকাশের দিন ধার্য করে দিল পহেলা বৈশাখকে। চলেওছিল কয়েক বছর কিন্তু বর্ষবরণ একটি গুরুত্বপূর্ণ বিষয় মানুষের জীবনে বলে ছায়ানট রমনার বটমূলে নবঅরুণোদয়ের সঙ্গে সঙ্গে সম্মেলন গান গেয়ে নতুন বছরকে আবাহনের সিদ্ধান্ত দিল। ১৯৬৭ সালে সম্ভবত রমনার বটমূলে ছায়ানট প্রথম বর্ষবরণ অনুষ্ঠান আয়োজন করে সেই থেকে আজ পর্যন্ত এ শুধু বর্ষবরণ অনুষ্ঠানেই সীমাবদ্ধ থাকেনি। এ অনুষ্ঠান সব বাংলাভাষাভাষী মানুষের কাছে ক্রমশ জনপ্রিয় হতে হতে জাতীয় উৎসবে পরিণত হয়েছে। অবশ্য মৌলবাদী সাম্প্রদায়িক অপশক্তি আত্মঘাতী বোমা বিস্ফোরণে দশজনকে হত্যা করে উৎসাহী মানুষগুলোকে বর্ষবরণ অনুষ্ঠান বিমুখ করতে চেয়েছিল। তা কিন্তু পরের বছর থেকে দ্বিগুণ জনসমাগমে ঋদ্ধ ও সমৃদ্ধ হয়েছে এবং সেই সঙ্গে স্বৈরাচারবিরোধী আন্দোলনের সময় ১৯৮৩-৮৪ সালে সার্বজনীন উদ্যোগে মঙ্গল শোভাযাত্রা শুরু হয়। ১৯৮৯ সালে চারুকলা ইন্সটিটিউট থেকেই মঙ্গল শোভাযাত্রারও পত্তন হয়েছিল। প্রতিবছর দেশের রাজনৈতিক পরিস্থিতির প্রতিফলন ঘটিয়ে চারুকলার শিক্ষার্থী ছেলেমেয়েরা দিনরাত পরিশ্রম করে প্রগতিশীল শিক্ষকদের পরামর্শে অসাধারণ সব মোটিফের সৃষ্টি করেন। নানা ধরনের মুখোশ ও পশু-পাখি তো থাকেই রাজনৈতিক পরিস্থিতির প্রতিফলন হিসেবে কখনও বিশাল অজগর, কখনও প্যাঁচা, কখনও বা দৈত্য-দানবের প্রতিকৃতি দিয়ে মঙ্গল শোভাযাত্রাকে সাজান হয়। এ দীর্ঘদিনের স্বতঃস্ফূর্ত আয়োজন ‘মঙ্গল শোভাযাত্রাকে ইউনেস্কো বিশ্ব ঐতিহ্যের অংশ হিসেবে ঘোষণা করেছে। মঙ্গল শোভাযাত্রা কতখানি আনন্দ ও ঘৃণা প্রকাশে সক্ষম হয়েছে তা এ দেশের জনগণ সবাই জানেন। এখানে উল্লেখ করা যেতে পারে ঢাকায় শুরু হওয়ার অনেক আগেই যশোরে মঙ্গল শোভাযাত্রার সূচনা হয়। আজ এ মঙ্গল শোভাযাত্রা কার স্বীকৃতি পেল না পেল, না ভেবেই কিন্তু বাংলার জনগণ দেশের বিভিন্ন এলাকায় তাদের নিজেদের উদ্যোগে মঙ্গল শোভাযাত্রা শরু করেছেন। তাই বলি আমাদের বৈশাখ যতই রুদ্র হোক না কেন, মানুষকে এখনও অসাম্প্রদায়িক চেতনায় উদ্বুদ্ধ করে এবং মানুষে মানুষে সখ্য সৃষ্টি করে।
১৯৭১ সালে তাই চট্টগ্রাম থেকে স্বাধীন বাংলা বিপ্লবী বেতার কেন্দ্র চালু হওয়ার পর যে বৈশাখ এসেছিল, তাকে আবাহন করে বিপ্লবী শব্দসৈনিক ও বেতার প্রযোজক কবি মুস্তফা আনোয়ার লিখেছিলেন ‘বৈশাখের রুদ্র-জামা আমায় পরিয়ে দে মা’। কারণ আমরা তখন পাকিস্তানি পশুশক্তির হায়েনা বাহিনীর সঙ্গে লড়ছিলাম। তাই কবি বৈশাখের রুদ্ররূপকে আপন শক্তিতে পরিণত করার জন্য দেশমাতৃকার কাছে আবদার করেছিলেন। আমরা তো তাই আত্মশক্তিতে বলিয়ান হয়ে গণহত্যা সত্ত্বেও বিপ্লবী চেতনায় উদ্বুদ্ধ হয়ে দেশ ও মাতৃকাকে পৈশাচিক শক্তির কবল থেকে পুনরুদ্ধার করতে জানপ্রাণ বিসর্জন দিয়েছিলাম।
অবরুদ্ধ বাংলাদেশে, আমি তখন দৈনিক পূর্বদেশে চাকরি করি। আনম গোলাম মোস্তফার সঙ্গে আলোচনা করে ঠিক করলাম আমরা কি করে নতুন বছরকে আহবান জানাব। অনেক চিন্তার পর সিদ্ধান্ত হল কারফিউয়ের মধ্যে বাইরে যখন কিছুই করা সম্ভব নয়, তখন সবাই মিলে গুড়ের পায়েস খেয়ে নববর্ষ উদযাপন করব। আমরা জানতাম আমাদের মধ্যে মুক্তিযুদ্ধবিরোধী কিছু মানুষ তো আছেই, তা ছাড়া কিছু জামায়াতের লোকও সাংবাদিকতায় ঢুকে পড়েছে। তারপরও আমরা উদ্যোগ গ্রহণে অবিচল রইলাম। কিন্তু অবজার্ভার হাউসে পাকিস্তান অবজার্ভার, দৈনিক পূর্বদেশ ও রোজনামা ওয়াতন এবং বাংলা ও উর্দু চিত্রালীর সাংবাদিক এবং প্রেস কর্মচারীরা কর্মরত ছিলেন। মেশিনম্যান থেকে আরম্ভ করে এডিটর পর্যন্ত সর্বসাকুল্যে সেই মুহূর্তে শ’দেড়েকের মতো মানুষ উপস্থিত ছিলেন। এত জনের পায়েস রান্না করা যাবে কী করে। এ যখন ভাবছিলাম, তখন নারিন্দার পীর সাহেবের প্রধান খলিফা সুফি গোলাম মহিউদ্দিন পূর্বদেশে সিনিয়র সাব এডিটর হিসেবে কাজ করতেন। তিনি এগিয়ে এলেন এবং আমাদের অশ্বস্ত করলেন। বললেন, আপনারা চিন্তা করবেন না, কারফিউ যখন থাকবে না নারিন্দা পীর সাহেবের বাসা থেকে ডেগ-ডেকচি ও কাফগীরের ব্যবস্থা আমি করব। আপনারা চাল, গুড় ইত্যাদি কেনার জন্য টাকার ব্যবস্থা করুন। ওরা এখানে (অবজার্ভার হাউসে) এসেই রান্না করবে। আমরা প্রস্তুতি গ্রহণ করলাম। ১৪ তারিখ সকাল বেলা রান্না হল। অবজার্ভর অফিস ছাড়াও রাস্তার ওপারের দৈনিক পাকিস্তান ও মর্নিং নিউজ পত্রিকার সাংবাদিক ভাইদেরও আমন্ত্রণ জানালাম এ বর্ষবরণ অনুষ্ঠানে অংশগ্রহণের জন্য। কিন্তু কারফিউর কারণে ওরা আসতে পারলেন না। গুড়ের পায়েস রান্না করে পূর্বদেশের রিপোর্টিং টেবিলগুলো একসঙ্গে লাগিয়ে সেখানে খাবারের ব্যবস্থা করলাম। থালা নিয়ে হল সংকট। এত থালা কোথা থেকে পাব। বাইরে থেকে তো আনা সম্ভব নয়। তাই অবজার্ভার হাউসের নিরাপত্তাকর্মী এবং প্রেসকর্মীদের খাবারের ‘বরতন’গুলো একত্রিত করে সবাইকে একসঙ্গে না দেয়া গেলেও বারবার পায়েস পরিবেশন করা হল, সবাই চমৎকৃত এবং আনন্দিত হলেন। আমরা উৎফুল্ল হলাম সফল হলাম বলে। শুভ নববর্ষকে পাকিস্তানি হানাদার বাহিনীকবলিত অবরুদ্ধ বাংলাদেশেও বরণ করতে পেরে, বঙ্গসংস্কৃতি এবং বাঙালি জাতিসত্ত্বার গর্বে সেদিন বুকটা ভরে গিয়েছিল। মনে মনে বললাম দস্যুদল দেশের ওপর যতই দমন নীতি চালাক না কেন, আমরা তো কয়েকজন হলেও আমাদের জাতীয় ঐতিহ্য ওদের রক্তচক্ষুকে উপেক্ষা করে পালন করলাম এবং প্রমাণ করলাম বাংলার অকুতোভয় মানুষকে হত্যাকাণ্ড, দমন নীতি চালিয়ে ক্ষান্ত করা যাবে না।
বৈশাখ আমাদের ঐতিহ্য। বঙ্গসংস্কৃতির প্রধান জনপ্রিয় উৎসব। এ প্রাণশক্তিতেই আমরা অসত্য অশুচিকে প্রতিরোধ করুুব।
শীর্ষ খবর
সর্বশেষ খবর
জাতীয়
কূটনীতিক পদে সরাসরি নিয়োগে ক্ষোভ
পুরান ঢাকায় পলিথিনের দোকানে আগুন
আন্তর্জাতিক
সৌদির কাছে অস্ত্র বিক্রি বন্ধের দাবি করবিনের
ট্রাকের ওপর বিমান বিধ্বস্ত
রাজনীতি
ইমরান সরকারের গণসংযোগে আ’লীগ নেতাদের ঘুম নেই
সুইসব্যাংকে কারা টাকা রেখেছে তাদের তালিকা প্রকাশ করুন
খেলা
জাতীয় দলে ফেরার লক্ষ্য নিয়ে লিটন-এনামুলরা অস্ট্রেলিয়ায়
জার্মানি না চিলি?
রোবোকপের পর দুবাইয়ে এবার রোবোকার
২৫ পেরিয়ে...
দিনে দু'বার ঘুমানো জরুরি কেন?
পর্তুগালে দক্ষিণ এশীয় চলচ্চিত্রমেলা
আপিলেও ফের তদন্তের আবেদন খারিজ
বাজেট বাস্তবায়নে মন্ত্রণালয়গুলোর সর্বোচ্চ কর্মদক্ষতা নিশ্চিতে সচিবদের নির্দেশ প্রধানমন্ত্রী শেখ হাসিনার
তিস্তার পানি বিপদসীমার ১০ সেন্টিমিটার উপরে
গাজীপুরে ট্রাকচাপায় অটোর ২ যাত্রী নিহত
দ্য লাস্ট ট্রেন ও মেহজাবিন
সরকারকে শেষ সুযোগ দিল আপিল বিভাগ
বৈশাখ সংখ্যা বিভাগের অারও খবর
পহেলা বৈশাখ সাংস্কৃতিক তো বটেই রাজনৈতিকও
নববর্ষ- সম্প্রীতি ও ঐক্যের এক নবোজ্জ্বল দিন
হাওরের হাহাকার ও আমাদের নববর্ষ
পান্তা সাহেব ওয়ারেন হেস্টিংস ও আমাদের বর্ষবরণ
সোনাদাস বাউলের কথকতা
অন্য কোথা অন্য কোন্খানে
বাংলা কবিতায় বৈশাখ
প্রতিপক্ষের আয়নায়
বৈশাখী আলোড়ন
ফসলের দেশে ফসলের কবি
দ্বিতীয় জন্ম
নিমন্ত্রণের খসড়া
মনসামঙ্গল-২
জুঁইফুল কবর
প্রথম পাতা
শেষ পাতা
খেলা
আনন্দ নগর
বাংলার মুখ
সম্পাদকীয়
উপসম্পাদকীয়
ইসলাম ও জীবন
আইটি বিশ্ব
চাকরির খোঁজ
উত্তরের জনপদ
আবহমান চট্টগ্রাম
নগর-মহানগর
রাজধানীর খবর
দশ দিগন্ত
খবর
মৃত্যুবার্ষিকী
বৈশাখ সংখ্যা
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
আপিলেও ফের তদন্তের আবেদন খারিজ       তিস্তার পানি বিপদসীমার ১০ সেন্টিমিটার উপরে       গাজীপুরে ট্রাকচাপায় অটোর ২ যাত্রী নিহত       সরকারকে শেষ সুযোগ দিল আপিল বিভাগ       যশোরে হামলায় আহত ব্যবসায়ীর মৃত্যু